গান থেকেও এখন আমি আয় করি। আমি এখন প্রফেশনালি গান করি। কিন্তু আইনের ওপরও কিছু কাজ করছি। রিসার্চ-এর কাজ। কাজগুলো মজা লাগে, করি আর কি!    এসব কাজের সঙ্গে গানের কোনোই সম্পর্ক নেই। মানে, সরকার, রাষ্ট্র, পুলিশ, সংস্কার ইত্যাদি নীরস অধ্যায়। আপনি যে বললেন আমার প্রত্যেকটা গান একটু অন্যরকম। এটাইতো এক্সপেরিমেন্ট। শুধুমাত্র এক্সপেরিমেন্টের খাতিরে আমি কোনো কিছু করিনি। মিউজিক নিয়ে সারাজীবন ধরেই অনেক রকম কাজ করা যেতে পারে। তার মধ্যে করা হয়েছে মাত্র একটা অ্যালবাম। আমি যদি সুযোগ পাই,  তাহলে নিশ্চয়ই বাকি কাজগুলো আরও ভালোভাবে করতে পারবো।    আমার অনুপ্রেরণার উৎস কয়েক রকমের। যেমন, সঙ্গীতব্যক্তিত্ব যারা তাদের কাছ থেকে এক ধরনের, আমার পরিবার থেকে এক ধরনের, শিক্ষকদের কাছ থেকে এক ধরনের। বরং আমি কার কার দ্বারা প্রভাবিত হইনি এইটা প্রশ্ন করলে বরং আমার জন্য সুবিধা হয়। হয়তো বলতে পারবো যে অমুক অমুক আমাকে প্রভাবিত করতে পারেনি। বেশিরভাগ মানুষই আমাকে কম-বেশি প্রভাবিত করে। ধরা যাক, আপনি একটা গান গেয়েছেন, আমার যেটা দরকার আমি আপনার থেকে নিয়ে নেব চুপিচুপি। আপনি টেরও পাবেন না।    এরকম তো  কতোই থাকে, তাই না? বিশেষ কেউ নেই? আছে। এক নম্বর মানুষটির নাম শাহনাজ রহমতউলৱাহ। বাংলাদেশের বিখ্যাত শিল্পী। উনার কিছু গান আমি গাইতাম। ওটাই ছিলো আমার গানের চর্চা। আমি কোন প্রাতিষ্ঠানিক তালিম নেওয়ার সুযোগ পাইনি। এটা লজ্জারই কথা আর কি। কিন্তু সব দোষ, আসলে আমারও না। মানে ওইভাবে আমাকে কখনো গানের কেতাবি স্কুলে পাঠানো হয়নি। যখন বুঝতে শিখলাম, ততদিনে অনেক বড় হয়ে গেছি। শাইনেস চলে এসেছে আমার। এই কারণে কেউ মূলত গুরু হয়নি আমার। তারপরে যাদের নাম বলতে হয় তার মধ্যে প্রথমে আসেন সুমন চট্টোপাধ্যায়। তারপর আছেন গীতাঞ্জলীকা,  বাংলাদেশের ফকির আলমগীর।    ওয়েস্টার্ন মিউজিকে আমাকে যারা প্রভাবিত করেছেন তাদের মধ্যে প্রথমে বাবজেল এর নাম নিতে হবে। বাবজেল এমন এক আর্টিস্ট, যিনি পৃথিবীর সব দেশের মানুষের জন্য। যারা লিরিক নিয়ে কাজ করেন, যারা ভাবনা নিয়ে কাজ করেন, মানুষের মনে প্রেম-ভালবাসার বাইরে যারাই কোনো কিছু ফিল করার চেষ্টা করেন, তাদের জন্যে এই লোকটার প্রভাব থেকে দূরে থাকা বোকামি। এ কাজ কঠিন শুধু না, অসম্ভব শুধু না, রীতিমত বোকামি।    আমার ছেলেবেলা কেটেছে বাংলাদেশে, ঢাকায়। মাঝখানে বছর চারেকের মতো কানাডায় ছিলাম। আমার মা,  আমার ভাই আমরা সবাই একসঙ্গে গিয়েছিলাম।    আপনার ছোটবেলার কিছু ঘটনার কথা বলুন যেটা মনে পড়লে এখনো আপনার হাসি পায়? এই প্রশ্নগুলো অত্যন্ত বিপজ্জনক। ছোটবেলার হাসির ঘটনা। তখন আমার ১৫ বছর বয়স। প্রথম গান তখনই লিখলাম। লিখলাম আবার খুব হিংসা করে। আমার এক পরিচিতজন, সে গান লিখে আমার এক বন্ধুকে ইমপ্রেস করেছিল। তো, দেখে আমার খুব হিংসে লাগলো। মনে হলো, গান লিখে এতো সহজে ইমপ্রেস করে ফেলল? দেখি, আমিও পারি কিনা। লিখতে বসে গেলাম, দেখলাম, আমিও তো পারি। এ আর কি এমন ব্যাপার! কিন্তু তারপর এটা আর হিংসা থাকল না, গান লেখাটাই  আমার আনন্দ হয়ে দাঁড়ালো।